Amangkurat I antuk warisan Sultan Agung arupa wewengkon Mataram sing jembar banget. Jroning bab iki panjenengané matrapaké sentralisasi utawa sistem pamaréntahan kapusat. Amangkurat I uga nyingkiraké tokoh-tokoh senior sing ora sejalan karo pandangan pulitiké. Umpamané, Tumenggung Wiraguna lan Tumenggung Danupaya taun 1647 dikirim supaya ngrebut Blambangan sing wis dikuwasani déning Bali, nanging kaloroné diprejaya ing tengah dalan.